EL
C 24/38
Επίσημη Εφημερίδα της Ευρωπαϊκής Ένωσης
17.1.2022
3) Η Ευρωπαϊκή Υπηρεσία Εξωτερικής Δράσης (ΕΥΕΔ) φέρει τα δικαστικά έξοδά της.
(1)
EE C 62 της 22.2.2021.
Διάταξη του Γενικού Δικαστηρίου της 4ης Νοεμβρίου 2021 — Stichting Comité N 65 Ondergronds Helvoirt κατά ΕΟΠ (Υπόθεση T-5/21) (1) [Προσφυγή ακυρώσεως – Περιβάλλον – Οδηγία 2008/50/ΕΚ – Υποχρέωση των κρατών μελών να προστατεύουν και να βελτιώνουν την ποιότητα του ατμοσφαιρικού αέρα – Άρνηση του ΕΟΠ να υποβάλει ερώτημα στο Δικαστήριο – Κανονισμός (ΕΚ) 1367/2006 – Αίτηση εσωτερικής επανεξέτασης – Απαράδεκτο] (2022/C 24/50) Γλώσσα διαδικασίας: η ολλανδική Διάδικοι Προσφεύγον: Stichting Comité N 65 Ondergronds Helvoirt (Helvoirt, Κάτω Χώρες) (εκπρόσωπος: J. Gebruers, δικηγόρος) Καθού: Ευρωπαϊκός Οργανισμός Περιβάλλοντος (εκπρόσωποι: O. Cornu, επικουρούμενος από τον B. Wägenbaur, δικηγόρο)
Αντικείμενο Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης την οποία εξέδωσε ο ΕΟΠ με μήνυμα ηλεκτρονικού ταχυδρομείου της 9ης Νοεμβρίου 2020, περί άρνησης υποβολής ερωτημάτων στο Δικαστήριο της Ευρωπαϊκής Ένωσης σχετικά με την ερμηνεία διάταξης της οδηγίας 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ 2008, L 152, σ.
1).
Διατακτικό Το Γενικό Δικαστήριο διατάσσει: 1) Απορρίπτει την προσφυγή ως απαράδεκτη.
2) Το Stichting Comité N 65 Ondergronds Helvoirt φέρει τα δικαστικά έξοδά του καθώς και εκείνα στα οποία υποβλήθηκε ο Ευρωπαϊκός Οργανισμός Περιβάλλοντος (ΕΟΠ).
(1)
EE C 88 της 15.3.2021.
Διάταξη του Γενικού Δικαστηρίου της 11ης Νοεμβρίου 2021 — QC κατά Επιτροπής (Υπόθεση T-77/21) (1) (Υπαλληλική υπόθεση – Υπάλληλοι – Σύνταξη – Μεταφορά εθνικών συνταξιοδοτικών δικαιωμάτων – Απόφαση που προσδιορίζει τον αριθμό των συντάξιμων ετών – Δέσμια αρμοδιότητα – Προσφυγή ακυρώσεως και αγωγή αποζημιώσεως – Ένδικο βοήθημα προδήλως στερούμενο νομικού ερείσματος – Μη κίνηση διαδικασίας λόγω παραβάσεως κράτους μέλους – Απαράδεκτο – Αίτηση εκδόσεως διαταγής – Πρόδηλη αναρμοδιότητα) (2022/C 24/51) Γλώσσα διαδικασίας: η γαλλική Διάδικοι Προσφεύγων-ενάγων: QC (εκπρόσωπος: F. Moyse, δικηγόρος)